A4-0376/96

Ψήφισμα σχετικά με τις προοπτικές για μια ευρωπαϊκή πολιτική όσον αφορά τις επιστήμες και την τεχνολογία στον 21ο αιώνα

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής «Για να διαπλάσουμε το μέλλον» (COM(96)0332 - C4-0491/96),

- έχοντας υπόψη το ψήφισμά του της 5ης Σεπτεμβρίου 1996 για την ετήσια έκθεσή του σχετικά με τις δραστηριότητες έρευνας και τεχνολογικής ανάπτυξης της Ευρωπαϊκής Ένωσης ((ΕΕ C 277, 23.9.96, σελ. 43)),

- έχοντας υπόψη την Πράσινη Βίβλο της Επιτροπής για την Καινοτομία (COM(95)0688), και το ψήφισμά του της 6ης Ιουνίου 1996 επ' αυτής ((ΕΕ C 181 της 24.6.96, σελ. 35))(COM(95)0688 - C4-0609/95),

- έχοντας υπόψη την έκθεση της ομάδας παρακολούθησης του προγράμματος- πλαισίου (Ευρωπαϊκή Επιτροπή, Μάρτιος 1996),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας (Α4-0376/96),

Α. λαμβάνοντας υπόψη ότι οι επενδύσεις στην έρευνα και την τεχνολογική ανάπτυξη μπορούν να συμβάλλουν στην αύξηση της ανταγωνιστικότητας, της οικονομικής ασφάλειας, της κοινωνικής και οικολογικής ευμάρειας, με βάση κατά κύριο λόγο τις ανάγκες των πολιτών,

Β. λαμβάνοντας υπόψη ότι μετά το τέλος του Ψυχρού Πολέμου οι Ηνωμένες Πολιτείες έχουν αυξήσει σε μεγάλο βαθμό τις επενδύσεις τους σε μη στρατιωτικoύ χαρακτήρα προγράμματα, θέτοντας κατ' αυτόν τον τρόπο την Ευρωπαϊκή Ένωση αντιμέτωπη με μια αυξημένη τεχνολογική πρόκληση,

Γ. εκτιμώντας ότι η Ευρώπη χρειάζεται να δώσει λύση σε πιεστικές ανάγκες κοινωνικοοικονομικής φύσεως οι οποίες πλήττουν συγκεκριμένες ομάδες με ολοένα και περισσότερα προβλήματα, ήτοι, το πρόβλημα της αυξανόμενης ανεργίας ανάμεσα στους νέους και τις μεγάλες ανάγκες της τρίτης ηλικίας,

Δ. λαμβάνοντας υπόψη ότι η Ευρώπη είναι αρκούντος ισχυρή στον τομέα της βασικής έρευνας, αλλά προφανώς δεν κατορθώνει επαρκώς να μετατρέψει αυτή τη γνώση σε τεχνολογικές καινοτομίες και προϊόντα που θα μπορούσαν να αποτελέσουν αντικείμενο διπλωμάτων ευρεσιτεχνίας,

Ε. λαμβάνοντας υπόψη ότι εκ πρώτης όψεως αυτό το παράδοξο δείχνει από μόνο του την ακαταλληλότητα του γραμμικού προτύπου καινοτομίας,

ΣΤ. λαμβάνοντας υπόψη ότι το γραμμικό πρότυπο καινοτομίας υποσκελίζεται από το συστηματικό πρότυπο και από το πρότυπο δικτύου που συνεπάγονται συνεχείς μορφές συνεργασίας πολλών κατευθύνσεων μεταξύ της έρευνας, της εμπορίας και της ανάπτυξης προϊόντων και μεθόδων,

Ζ. λαμβάνοντας υπόψη ότι θεμελιώδεις καινοτομίες στο επίπεδο της οργάνωσης απαιτούνται τόσο σε επίπεδο κρατών μελών όσο και σε επίπεδο Ένωσης προκειμένου να ενισχυθεί η αποτελεσματικότητα του συστήματος καινοτομίας της έρευνας και της τεχνολογικής ανάπτυξης,

Η. λαμβάνοντας υπόψη ότι η οριοθέτηση μεταξύ της προανταγωνιστικής και της προσανατολιζομένης στις εφαρμογές έρευνας δυσχεραίνεται ολοένα περισσότερο λόγω του συνεχώς εντονότερου προσανατολισμού της βασικής έρευνας σε μεταγενέστερες δυνατότητες εφαρμογής,

Θ. λαμβάνοντας υπόψη ότι το νέο σύνθετο σχήμα έρευνα-καινοτομία πρέπει πρώτ' απ' όλα να είναι στην υπηρεσία του γενικού συμφέροντος του οποίου η ανταγωνιστικότητα των επιχειρήσεων αποτελεί ένα σημαντικό αλλά σίγουρα όχι αποκλειστικό στοιχείο,

Ι. λαμβάνοντας υπόψη ότι, για να επιτευχθεί η ανάπτυξη και η βέλτιστη εφαρμογή των επιστημονικών και τεχνολογικών επιτευγμάτων, συμπεριλαμβανομένων εκείνων στον τομέα της καινοτομίας, θα πρέπει να εφαρμοστούν μεταρρυθμίσεις όσον αφορά την οργάνωση της εργασίας, κυρίως δε για να επιτευχθεί μεγαλύτερη κατανόηση, συμμετοχή και ευθύνη των εργαζομένων όσον αφορά τη διαχείριση των μεμονωμένων επιχειρήσεων[semigr ]

ΙΑ. λαμβάνοντας υπόψη ότι ιδιαίτερα οι ερευνητές και περαιτέρω οι ασχολούμενοι με την έρευνα και την ανάπτυξη, με την ευρεία έννοιά τους, αποτελούν τους βασικούς φορείς της διάδοσης των γνώσεων,

ΙΒ. λαμβάνοντας υπόψη ότι η δημιουργία μιας πραγματικής ευρωπαϊκής επιστημονικής κοινότητας αποτελεί θεμελιώδες στοιχείο για την ανάπτυξη των επιστημών και της τεχνολογίας,

ΙΓ. λαμβάνοντας υπόψη ότι τα οράματα της μελλοντικής ανάπτυξης των τεχνολογιών, οι εφαρμογές τους και το κοινωνικό πλαίσιο θα συμβάλουν στη συνοχή, στη συνέχεια και στην προβλεψιμότητα στο χώρο των επιχειρήσεων[semigr ] θα βοηθήσουν στον καθορισμό προτεραιοτήτων για την έρευνα και την ανάπτυξη και θα επικεντρώσουν τον ανταγωνισμό στην επίτευξη στόχων οι οποίοι τυγχάνουν ευρείας υποστήριξης στην κοινωνία, και ότι για την επίτευξη του σκοπού αυτού είναι απαραίτητο να προωθηθεί η διάδοση γνώσεων και μια θετική στάση του πληθυσμού απέναντι στην έρευνα και την τεχνολογική καινοτομία[semigr ]

ΙΔ. λαμβάνοντας υπόψη ότι μια νέα διάρθρωση του προγράμματος-πλαισίου πρέπει να παρέχει τη δυνατότητα καλύτερης ενσωμάτωσης των διαφόρων προσεγγίσεων που προέρχονται από την προσφορά έρευνας (επιστημονικοί κλάδοι, τεχνολογίες γενικής χρήσεως, κλπ.) και από την υπό ευρεία έννοια κοινωνική ζήτηση,

ΙΕ. λαμβάνοντας υπόψη ότι η πρόσβαση στα κεφάλαια επενδύσεων και στα κεφάλαια επιχειρηματικού κινδύνου για τεχνολογική καινοτομία στην Ευρώπη είναι ιδιαίτερα περιορισμένη σε σύγκριση με τις Ηνωμένες Πολιτείες και την Ιαπωνία, και ότι θα πρέπει να βελτιωθεί αισθητά,

ΙΣΤ. λαμβάνοντας υπόψη ότι η παγκοσμιοποίηση των γνώσεων καθιστά αναγκαία την αναθεώρηση διατάξεων που δεν επιτρέπουν την πρόσβαση υποψηφίων από χώρες εκτός της Ένωσης σε ορισμένα ερευνητικά προγράμματα,

ΙΖ. λαμβάνοντας υπόψη ότι αποτελεί ύψιστη ανάγκη στην Ευρώπη να βελτιωθεί η προσιτότητα της βασικής έρευνας, να αυξηθεί η διαπερατότητα των ερευνητικών οργάνων, να ευνοηθούν οι απορροφητικές ικανότητες των εταιριών και να ενθαρρυνθεί η δημιουργία δικτύων μεταξύ ερευνητών και άλλων φορέων,

ΙΘ. λαμβάνοντας υπόψη ότι η Ευρωπαϊκή Ένωση θα πρέπει να ενθαρρύνει την ανάπτυξη θεμελιωδών γνώσεων μέσω διακλαδικής συνεργασίας και αλληλεπίδρασης στο πλαίσιο της εφαρμογής,

Κ. λαμβάνοντας υπόψη ότι, σύμφωνα με την Επιτροπή, τα δύο τρίτα των εταιρικών σχέσεων που συνάπτονται με την ευκαιρία ενός σχεδίου διατηρούνται πέραν του σχεδίου και επομένως είναι αναγκαία η δημιουργία νέων δικτύων,

ΚΑ. θεωρεί ότι και οι οικολογικές ανάγκες πρέπει να ληφθούν υπόψη στις απόψεις που η Επιτροπή εκφράζει στην ανακοίνωσή της με τίτλο «Για να διαπλάσουμε το μέλλον»[semigr ]

ΚΒ. υπενθυμίζει ότι κατά τη διαμόρφωση και εφαρμογή του Πέμπτου Προγράμματος Πλαισίου πρέπει να λαμβάνεται υπόψη η κοινοτική πολιτική των ίσων ευκαιριών σε θέματα έρευνας καθώς και σε άλλους τομείς πολιτικής,

1. χαιρετίζει τη νέα προτεραιότητα που δίδεται στο ρόλο του πολίτη κατά την εκπόνηση της επιλογής προτεραιοτήτων στην έρευνα, όπως περιγράφεται στην Ανακοίνωση της Επιτροπής «Για να διαπλάσουμε το μέλλον[semigr ]

2. προτείνει να συμπεριλάβει η Επιτροπή, στις ενέργειές της, προσπάθειες για την προώθηση της διάδοσης γνώσεων και μιας θετικής στάσης του πληθυσμού απέναντι στην έρευνα και την τεχνολογική καινοτομία[semigr ]

3. πιστεύει ότι, προκειμένου μια πολιτική έρευνας να ανταποκρίνεται στις ανάγκες της αγοράς και να είναι αποτελεσματική πρέπει να εμπεριέχει, ως οργανικό της στοιχείο, μια στρατηγική διάδοσης. Μια τέτοια στρατηγική πρέπει να λαμβάνει υπόψη ορισμένες ειδικού χαρακτήρα αρχές:

- η πολυκλαδική, προσανατολισμένη προς την εφαρμογή και διεξαγόμενη μέσω δικτύων έρευνα αποτελεί βασικό στοιχείο της καινοτομίας[semigr ]

- η δημιουργία περιφερειακού δικτύου μεταξύ μη βιομηχανικών και βιομηχανικών ιδρυμάτων διευκολύνει τη μεταφορά τεχνολογίας[semigr ]

- η μετατροπή λειτουργικών τεχνολογικών επιλογών σε προϊόντα και υπηρεσίες που να μπορούν να πετύχουν στην αγορά αποτελεί έναν από τους δυνατούς στόχους της τεχνολογικής πρόβλεψης[semigr ]

- η επεξεργασία «ορατών στόχων» μπορεί να συμβάλει στη μεγαλύτερη κοινωνική αποδοχή από τα πρώτα κιόλας στάδια της διαδικασίας Ε& ΤΑ[semigr ]

4. προτείνει, προκειμένου να αυξηθεί το επιστημονικό, τεχνολογικό και καινοτόμο επίπεδο του πληθυσμού εν γένει και των επιχειρήσεων, η Επιτροπή να θεσπίσει μέσα που θα διευκολύνουν τη διάδοση της επιστημονικής πληροφορίας, την ενσωμάτωση αυτής στα προγράμματα μελέτης και τα μέσα επικοινωνίας, καθώς και άλλα μέτρα που ενθαρρύνουν μια περισσότερο συμμετοχική κοινωνική οργάνωση της επιχείρησης[semigr ]

5. τονίζει ότι χρειάζεται να ληφθεί υπόψη η επιδίωξη ενός κοινωνικοοικονομικού πρότυπου Βιώσιμης Ανάπτυξης

6. προτείνει να προβλεφθούν σε όλες τις διενεργούμενες έρευνες ενδεικτικά στοιχεία ως προς τη δημιουργία θέσεων εργασίας,

7. προτείνει τα ακόλουθα γενικά οργανωτικά χαρακτηριστικά για την πρώτη δραστηριότητα του πέμπτου προγράμματος-πλαισίου: μία βασική διάρθρωση που θα περιλαμβάνει, στον οριζόντιο άξονα, την ανάπτυξη διαδιδόμενων επιστημών και τεχνολογιών και, στον κάθετο άξονα, μία σειρά προγραμμάτων με επίκεντρο στόχους που θα πρέπει να εκφράζουν ένα κοινωνικό αίτημα υπό ευρεία έννοια, παράλληλα με κάποιο στοιχείο τεχνολογικής πρόκλησης, ευρωπαϊκής συνέργειας και μελλοντικής προοπτικής[semigr ]

8. προτείνει τόσο στα κάθετα όσο και στα οριζόντια στοιχεία να παρασχεθούν χρηματοδοτικοί πόροι, ούτως ώστε να εξασφαλισθεί η κάλυψη έργων που εκτείνονται από τη μακροπρόθεσμη βασική έρευνα στη βραχυπρόθεσμη εφηρμοσμένη έρευνα επίλυσης προβλημάτων κατ' εφαρμογήν των πολιτικών της ΕΕ[semigr ] θα αποδεσμευθούν επίσης τα αναγκαία μέσα για τη χρηματοδότηση των συμπληρωματικών προγραμμάτων που εκτελούνται από κοινού με τα κράτη μέλη και τους επιστημονικούς φορείς τους[semigr ]

9. προτείνει να αναληφθεί πρόσθετη δραστηριότητα στο πλαίσιο της οποίας το έργο αξιολόγησης των κινδύνων θα πραγματοποιείται από ειδική μονάδα και, όποτε κρίνεται αναγκαίο, για να εφησυχασθούν οι ανησυχίες της κοινής γνώμης, και να συνδεθεί το έργο της εν λόγω μονάδας με τις δραστηριότητες τού Κοινού Κέντρου Ερευνών[semigr ]

10. προτείνει, προκειμένου να ενισχυθούν οι δεσμοί μεταξύ του προγράμματος- πλαισίου Έρευνας και Τεχνολογικής Ανάπτυξης και της Καθιέρωσης νέων προϊόντων και διαδικασιών, να συσταθεί ένα «Ταμείο Τεχνολογικής Ανάπτυξης» για την στήριξη δραστηριοτήτων σε τοπικό επίπεδο μέσω των οποίων θα επιτυγχάνεται η ευρύτερη διάδοση των αποτελεσμάτων, και να λειτουργεί το ταμείο αυτό παράλληλα με εθνικούς μηχανισμούς[semigr ]

11. αντιτίθεται στην τελειοποίηση και των παραγωγή όπλων με την χρησιμοποίηση των κοινοτικών κεφαλαίων για την έρευνα[semigr ]

12. πιστεύει ότι σε περίπτωση που τα πορίσματα ενός χρηματοδοτούμενου από την ΕΕ σχεδίου χρησιμοποιούνται για στρατιωτικούς σκοπούς οι πόροι χρηματοδότησης θα πρέπει να επιστρέφονται στην ΕΕ[semigr ]

13. όσον αφορά τη δεύτερη δραστηριότητα του πέμπτου προγράμματος-πλαισίου:

- καλεί την Επιτροπή να προβεί σε μια αξιολόγηση πιθανών μηχανισμών για τη συμμετοχή χωρών που δεν ανήκουν στην Ευρωπαϊκή Ένωση σε μια πειραματική σειρά προγραμμάτων συνεργασίας έρευνας και τεχνολογικής ανάπτυξης που θα προωθούνται από την ΕΕ με τη δέουσα χρηματοδοτική συνεισφορά από μη κοινοτικούς συμμετέχοντες[semigr ]

- πιστεύει ότι το πέμπτο πρόγραμμα-πλαίσιο πρέπει να αναπτυχθεί με στόχο τη ρητή συμμετοχή των χωρών της Κεντρικής και Ανατολικής Ευρώπης[semigr ]

14. όσον αφορά την τρίτη δραστηριότητα του πέμπτου προγράμματος-πλαισίου:

- ζητεί την επανεκτίμηση της μεθοδολογικής προσέγγισης σ' αυτή τη δραστηριότητα, ούτως ώστε να παρέχει πληρέστερα διευκρινίσεις σχετικά με το περιεχόμενο των διαδιδομένων γνώσεων καθώς και για τη διαμόρφωση θεωρητικών δεξιοτήτων και γνώσεων[semigr ]

- ζητεί, στο πλαίσιο αυτό, να θεσπιστεί ρύθμιση για την προστασία των δικαιωμάτων πνευματικής ιδιοκτησίας η οποία θα ενθαρρύνει και δεν θα παρεμποδίζει τη μεταφορά τεχνολογιών[semigr ]

- ζητεί μια σοβαρή ενοποίηση δραστηριοτήτων μεταξύ των διαρθρωτικών ταμείων και των προγραμμάτων-πλαισίων, έτσι ώστε να πρώτα να εξασφαλίζουν ερευνητική υποδομή στις λιγότερο ευνοημένες περιοχές και τα δεύτερα να εξασφαλίζουν τους μηχανισμούς και τις οδούς συνεργασίας[semigr ]

- ζητεί επίσης να εφαρμοσθούν οι αρχές της τρίτης παύλας και στο PHARE και TACIS καθώς και σε άλλα προγράμματα της Ευρωπαϊκής Ένωσης που προορίζονται για την ενίσχυση της οικονομικής ανάπτυξης τρίτων χωρών[semigr ]

- ζητεί να αναγνωρισθεί ότι όλες οι ΜΜΕ δεν είναι ίσες και ότι μόνον οι σχετικά προηγμένες τεχνολογικά ΜΜΕ μπορεί λογικά να αναμένεται πως θα ενδιαφέρονται για, ή θα επωφελούνται από, τη συμμετοχή σε ερευνητικά προγράμματα συνεργασίας της ΕΕ[semigr ]

- επισημαίνει ότι οι μικρομεσαίες επιχειρήσεις δεν αποτελούν ομογενή κατηγορία, αλλά αντιθέτως μια ιδιαίτερα ετερογενή. Μια διαφοροποιημένη αντιμετώπιση ανά ομάδα στόχου είναι απαραίτητη για να επιτευχθεί η βέλτιστη συμμετοχή, με μέγιστο κέρδος, των ΜΜΕ στα ευρωπαϊκά σχέδια συνεργασίας[semigr ]

- ζητεί, να προωθηθεί η στενή συνεργασία ανάμεσα στις ΜΜΕ αφενός και, αφετέρου, τα περιφερειακά πανεπιστήμια και τις μεγάλες επιχειρήσεις[semigr ]

- επισημαίνει ότι, εν όψει των οικονομικών κινδύνων που είναι συνυφασμένοι με την καινοτομία, απαιτείται μία συντονισμένη δράση υπέρ των ΜΜΕ[semigr ]

i. να δημιουργηθούν ευνοϊκότερες φορολογικές και χρηματοοικονομικές συνθήκες[semigr ]

ii. να διαμορφωθούν πρότυπα για την προώθηση κοινοπραξιών μεταξύ ΜΜΕ και ερευνητικών ιδρυμάτων, που θα περιλαμβάνουν και τη διάθεση κεφαλαίων επιχειρηματικού κινδύνου[semigr ]

iii. να ενθαρρυνθούν η χρηματοδότηση, μέσω αύξησης του μετοχικού κεφαλαίου, η δανειοδότηση και η παροχή εγγυήσεων για δάνεια, ιδίως από την Ευρωπαϊκή Τράπεζα Επενδύσεων, το Ευρωπαϊκό Ταμείο Επενδύσεων και το Ευρωπαϊκό Σύστημα Ασφάλισης Δανείων για την Απασχόληση (ELISE), το οποίο απαιτείται να αυξήσει το επίπεδο και να βελτιώσει την ταχύτητα με την οποία παρέχει χρηματοδότηση στις ΜΜΕ[semigr ]

- ζητεί τη θέσπιση μιας στενής συνεργασίας μεταξύ της ΕΕ και των ερευνητικών φορέων των κρατών μελών προκειμένου να αυξηθεί η αποτελεσματικότητα της διάδοσης των γνώσεων[semigr ]

15. όσον αφορά την τέταρτη δραστηριότητα του πέμπτου προγράμματος-πλαισίου:

- πιστεύει ότι το πολύτιμο πρόγραμμα κατάρτισης και κινητικότητας ερευνητών θα πρέπει να ενισχυθεί και να επεκταθεί ώστε να συμπεριλάβει στοχοθετημένες υποτροφίες σε πανεπιστήμια και σε βιομηχανικές και εμπορικές επιχειρήσεις, ένα πειραματικό πρόγραμμα βιομηχανικού διδακτορικού διπλώματος, «υποτροφίες μετ' επιστροφής» για την ενθάρρυνση της επανένταξης στις χώρες προέλευσης, θεσμικές υποτροφίες και υποτροφίες για μεγαλύτερους που θα παράσχουν ευκαιρίες στους εργαζόμενους στα μεγάλα ευρωπαϊκά ερευνητικά κέντρα επιστήμονες και μηχανικούς να εργασθούν προσωρινά στις από επιστημονική άποψη λιγότερο ανεπτυγμένες περιοχές της Κοινότητας[semigr ]

- προτείνει την εφαρμογή ενός νέου προγράμματος για την ανάπτυξη και την οργάνωση συμπληρωματικών πόρων όσον αφορά την υποδομή στον τομέα της έρευνας, κοινού εξοπλισμού και κοινών εγκαταστάσεων για τους ευρωπαίους ερευνητές, μαζί με δίκτυα αρτιότητας[semigr ]

- προτείνει να καθιερώσει άμεσα η Επιτροπή ένα πειραματικό πρόγραμμα στη διδασκαλία των επιστημών και της τεχνολογίας στα σχολεία των κρατών μελών προκειμένου να εξασφαλισθεί η δημιουργία των μελλοντικών επιστημόνων και τεχνολόγων και ενημερωμένων πολιτών[semigr ]

- ζητεί τη χρηματοδότηση ενός προγράμματος για την εκπόνηση και οργάνωση ενός συστήματος διαφήμισης βάσεων δεδομένων ευρωπαϊκών ερευνών, καθώς και εκδόσεων, κατά τρόπον ώστε αυτές οι βάσεις δεδομένων να μην εξαρτώνται από τη μετάδοση γνώσεων άλλων μη ευρωπαϊκών βάσεων δεδομένων[semigr ]

16. ζητεί τα συγκεκριμένα προγράμματα που προβλέπονται στην πρώτη δράση του πέμπτου προγράμματος πλαισίου να καταρτισθούν και να προετοιμασθούν από ομάδες εργασίας Task-force στις οποίες θα συνεργαστούν οι διάφορες ενδιαφερόμενες υπηρεσίες της Επιτροπής, εξωτερικοί εμπειρογνώμονες που θα ορισθούν εν μέρει από το Ευρωπαϊκό Κοινοβούλιο καθώς και εκπρόσωποι της κοινωνίας και της βιομηχανίας[semigr ]

17. προτείνει να καθιερωθούν «κύκλοι εμπειρογνωμοσύνης» σε σχέση με τον κάθετο άξονα της βασικής διάρθρωσης, στους οποίους θα συνεργάζονται τμήματα ινστιτούτων έρευνας και πανεπιστημίων για να παρέχουν συμβουλές ανεξάρτητα από τις κανονικές συμβουλευτικές επιτροπές όσον αφορά την εκτέλεση προγραμμάτων με επίκεντρο τις ανάγκες[semigr ]

18. προτείνει τη δημιουργία Ευρωπαϊκού Ιδρύματος για τη χρηματοδότηση των προηγμένων τεχνολογιών, προκειμένου να διατεθούν κεφάλαια επιχειρηματικού κινδύνου και/ή εγγυήσεις για παρόμοιες επενδύσεις, που συνδέονται με σχέδια τα οποία χρηματοδοτούνται μέσω των προγραμμάτων πλαισίου της Ευρωπαϊκής Ένωσης, και να αναπτυχθούν μηχανισμοί υποστήριξης της εμπορικής αξιοποίησης των πανεπιστημιακών ερευνών, και καλεί την Επιτροπή να αναλάβει μελέτη σκοπιμότητας σε συνεργασία με την ΕΤΕ και το Ευρωπαϊκό Ταμείο Επενδύσεων, και να υποβάλει σχετική έκθεση στο Ευρωπαϊκό Κοινοβούλιο[semigr ]

19. τονίζει τη σημασία ενός θεσμικού περιβάλλοντος που να ευνοεί τη διαλειτουργικότητα και την ελαστικότητα των ερευνητικών δράσεων και να ενθαρρύνει ένα εσωτερικό κλίμα ποιότητας. Το καθήκον αυτό θα μπορούσε να ανατεθεί σε νέου τύπου επιτροπές διαχείρισης των προγραμμάτων στις οποίες θα συμμετέχουν σε ισομερή βάση το Κοινοβούλιο και το Συμβούλιο[semigr ]

20. υποστηρίζει μια ριζική μεταρρύθμιση του τρόπου οργάνωσης όσον αφορά την επιλογή και την αξιολόγηση των σχεδίων, τη διάδοση των γνώσεων και την επιστημονική και τεχνολογική παρακολούθηση[semigr ]

21. επιμένει ότι θα πρέπει να υπάρξει σαφώς μεγαλύτερη ευελιξία σε όλα τα προγράμματα και σχέδια στο πλαίσιο οιωνδήποτε μελλοντικών προγραμμάτων πλαισίων, για να πάψουν πλέον να υπάρχουν οι ατελείωτες λιμνάζουσες έρευνες, η μεταφορά πόρων σε τομείς με λαμπρότερες προοπτικές, και να μπορεί να υπάρχει άμεση αντίδραση στις μεταβαλλόμενες περιστάσεις και στις νεοαναδυόμενες προτεραιότητες για έρευνα[semigr ]

22. υποστηρίζει την ευρέως διαδεδομένη υιοθέτηση της διαδικασίας εφαρμογής σε δύο φάσεις στο πλαίσιο των Ειδικών Προγραμμάτων, όπου η πρώτη φάση θα αποτελεί ένα μηχανισμό εξονυχιστικού ελέγχου, η οποία θα οδηγεί σε ένα πολύ μικρότερο αριθμό ομάδων σχεδίων που θα ενθαρρυνθούν να υποβάλουν λεπτομερείς προτάσεις κατά τη δεύτερη φάση[semigr ]

23. υπογραμμίζει την ανάγκη της όσο το δυνατόν μεγαλύτερης συμμετοχής των εθνικών ιδρυμάτων έρευνας στη διαδικασία επιλογής, τουλάχιστον στο επίπεδο του πρώτου σταδίου, το οποίο έχει συμβουλευτικό χαρακτήρα[semigr ]

24. συνιστά να προσδιορισθούν εκ νέου οι στόχοι του Κοινού Κέντρου Ερευνών (ΚΚΕρ), το οποίο θα πρέπει να καταστεί ουσιαστικό μέσο επιστημονικής υποστήριξης του συνόλου των ιδρυμάτων της Ένωσης, συμπεριλαμβανομένου του Ευρωπαϊκού Κοινοβουλίου, και παράγων κλειδί της διάρθρωσης μιας ευρωπαϊκής επιστημονικής κοινότητας, κυρίως δε στο επίπεδο των κοινών εγκαταστάσεων και συστημάτων επίδειξης[semigr ]

25. θεωρεί απαραίτητο να πραγματοποιηθεί ευρεία διοργανική συνεννόηση, υπό την πλέον κατάλληλη μορφή, κατόπιν πρωτοβουλίας της Επιτροπής, πριν αυτή να καταθέσει το σχέδιό της για το πέμπτο πρόγραμμα πλαίσιο[semigr ]

26. υπογραμμίζει ότι η διαλειτουργικότητα και η ελαστικότητα της αξονικής διάρθρωσης που προτείνεται για το πέμπτο πρόγραμμα πλαίσιο θα πρέπει να επιτρέψουν τη θέση σε εφαρμογή της επιστημονικής συνεργασίας μεταξύ των κρατών μελών και της Ένωσης, όπως προβλέπεται από τη Συνθήκη[semigr ]

27. ζητεί να δημιουργηθεί ισχυρή διάρθρωση συντονισμού μεταξύ αφενός του προγράμματος πλαισίου έρευνας και ανάπτυξης της Ένωσης και αφετέρου των μεγάλων επιστημονικών και τεχνολογικών πρωτοβουλιών διακυβερνητικού επιπέδου, και πιο συγκεκριμένα του προγράμματος EUREKA και του προγράμματος CΟSΤ[semigr ]

28. αναθέτει στον Πρόεδρό του να διαβιβάσει το παρόν ψήφισμα στην Επιτροπή και στο Συμβούλιο.